### OBČINSKI SVET

Številka: 032-0012/2018-19

Datum:16.06.2022

## Z A P I S N I K

**27. redne seje Občinskega sveta Občine Prevalje, ki je bila dne 16. junija 2022, ob 17. uri, v Mali dvorani Družbenega doma na Prevaljah, Trg 2a, Prevalje.**

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika Občinskega sveta Občine Prevalje (Uradno glasilo slovenskih občin, št. 1/16, 48/16, 5/2018 in 48/2019) sklical in vodil župan dr. Matija TASIČ z naslednjim predlaganim dnevnim redom:

1. Ugotovitev sklepčnosti.
2. Potrditev dnevnega reda 27. redne seje.
3. Pregled in potrditev zapisnika 26. redne seje.
4. Predlog Odloka o spremembi Odloka o proračunu Občine Prevalje za leto 2022 - rebalans I.
5. Spremembe in dopolnitve Statuta Občine Prevalje – I. obravnava.
6. Osnovna šola Franja Goloba Prevalje:

a) Oblikovanje oddelkov v OŠ Prevalje, Enoti Vrtec Prevalje v šolskem letu 2022/2023.

b) Soglasje k sistemizaciji delovnih mest v OŠ Prevalje za dogovorjeni program in Enoto Vrtec Prevalje v šolskem letu 2022/2023.

c) Poslovno in finančno poročilo za leto 2021 javnega zavoda Osnovne šole Franja Goloba Prevalje z enoto vrtca za leto 2021.

1. Izvedben načrt vzdrževanja cest v Občini Prevalje za leto 2022.
2. Soglasje k programu dela in finančnem načrtu Zdravstvenega doma Ravne na Koroškem za leto 2022 ter Letno poročilo ZD Ravne na Koroškem za leto 2021.
3. Poročilo o delu Medobčinskega redarstva za leto 2021.
4. Revizijsko poročilo Računskega sodišča »Pravilnost dela poslovanja Občine Prevalje v letu 2020«.
5. Informacija o projektu »»Športni kompleks Koroški plezalni center in Park Jezero«
6. Premoženjskopravne zadeve:
* Ukinitev javnega dobra na parc. št. 542/9 k.o. Farna vas.
1. Pobude in vprašanja.
2. Razno.

Seje so se udeležili člani občinskega sveta:

1. Rafael ŠKUFCA,
2. Bernard PAČNIK,
3. mag. Martina RIBIČ,
4. Mojca ŠUŠEL,
5. Andrej STERMEC,
6. Ivan BACKOVIĆ,
7. Stašo LODRANT,
8. Tatjana LADINEK,
9. Bogdan PUPAVAC,
10. Aleksander RISTIČ,
11. Boštjan GORENŠEK,
12. Štefan PERŠAK,
13. Zdravko FAJMUT,
14. David KAVTIČNIK.

Opravičeno odsotni:

1. Maks PUČELJ,

2. Matej PEČNIK,

3. Aleksandra Saša HORVAT.

Seje so se udeležili še:

1. Danilo VUTE, občinska uprava,
2. Emilija IVANČIČ, občinska uprava,
3. Dr. Andreja Tinta, ravnateljica OŠ Franja Goloba Prevalje,
4. mag. Stanislav PUŠNIK, dr. med., direktor ZD Ravne na Koroškem,
5. Irena Došen, vodja medobčinskega redarstva,
6. Primož Praper, direktor EUTRIP,

Novinarji:

1. Alojz JAZBEC, Televizija Uršlja.

## K tč. 1

**UGOTOVITEV SKLEPČNOSTI**

Župan pove, da je na seji bilo prisotnih 14 občinskih svetnikov.

**Občinski svet Občine Prevalje ugotovi, da je 27. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 27. REDNE SEJE**

Župan predlaga, da se zaradi odsotnosti poročevalcev točka 7. Izvedben načrt vzdrževanja cest v Občini Prevalje za leto 2022 in točka 8. Soglasje k programu dela in finančnem načrtu Zdravstvenega doma Ravne na Koroškem za leto 2022 ter Letno poročilo ZD Ravne na Koroškem za leto 2021, umakne.

Župan poda točko v razpravo.

Razprave ni bilo.

Župan poda na glasovanje spremenjen dnevni red.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za in 0 proti je bil sprejet

**DNEVNI RED:**

1. Ugotovitev sklepčnosti.
2. Potrditev dnevnega reda 27. redne seje.
3. Pregled in potrditev zapisnika 26. redne seje.
4. Predlog Odloka o spremembi Odloka o proračunu Občine Prevalje za leto 2022 - rebalans I.
5. Spremembe in dopolnitve Statuta Občine Prevalje – I. obravnava.
6. Osnovna šola Franja Goloba Prevalje:
	1. Oblikovanje oddelkov v OŠ Prevalje, Enoti Vrtec Prevalje v šolskem letu 2022/2023.
	2. Soglasje k sistemizaciji delovnih mest v OŠ Prevalje za dogovorjeni program in Enoto Vrtec Prevalje v šolskem letu 2022/2023.
	3. Poslovno in finančno poročilo za leto 2021 javnega zavoda Osnovne šole Franja Goloba Prevalje z enoto vrtca za leto 2021.
7. Poročilo o delu Medobčinskega redarstva za leto 2021.
8. Revizijsko poročilo Računskega sodišča »Pravilnost dela poslovanja Občine Prevalje v letu 2020«.
9. Informacija o projektu »Športni kompleks Koroški plezalni center in Park Jezero«.
10. Premoženjskopravne zadeve:
* Ukinitev javnega dobra na parc. št. 542/9 k.o. Farna vas.
1. Pobude in vprašanja.
2. Razno.

***K tč. 3***

**Pregled in potrditev zapisnika 26. redne sejE**

Župan poda točko v razpravo. Pove, da pisnih pripomb na zapisnik ni bilo.

Zdravko Fajmut poda pripombo na zapisnik, in sicer pove, da v tistem delu, ko je podal podatke o tem kako Kocerod oz. ostale občine neustrezno financirajo stroške Občine Prevalje. Mislil je, da bo zahteva postavljena nekoliko bolj strogo, kot je zapisano. Predlaga, da se ostreje zapišejo zahteve.

Župan doda, da so tako on, občinska uprava in svetniki enako razumeli in se bo zapisalo bolj ostro.

Bernard Pačnik poda pripombo na zapisnik, in sicer pove, za isto temo, da bi bilo smiselno, če se pripravi dokument o stroških, da bodo bolj točno vedeli o čem se govori.

Župan poda zapisnik s podanimi pripombami na glasovanje.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za in 0 proti je bil sprejet

**SKLEP:**

**Občinski svet Občine Prevalje sprejme Zapisnik 26. redne seje Občinskega sveta Občine Prevalje.**

***K tč. 4***

**Predlog Odloka o spremembi Odloka o proračunu**

**Občine Prevalje za leto 2022 - rebalans I**

Uvodno obrazložitev je podala Veronika Šart, ki je povedala, da je Občina Prevalje zaradi spremenjenih obveznosti in terjatev za proračun v skladu s 40. členom Zakona o javnih financah pristopila k pripravi Odloka o spremembi Odloka o proračunu Občine Prevalje za leto 2022 (Rebalans I. proračuna za leto 2022). Pri pripravi predloga rebalansa I. je občina izhajala iz realizacije januar – april 2022, ocenila prihodke in odhodke do konca leta 2022, projekte pa uskladila z dinamiko izvajanja. Nastale so razlike med sprejetim Odlokom o proračunu Občine Prevalje za leto 2022 (DPP2022) – stolpec 3 in predlogom Odloka o spremembi Odloka o proračunu Občine Prevalje za leto 2022 - rebalans I. (PRP2022) stolpec 4. Največ sprememb je nastalo na področju KCG.

Občina je prejela sklepe oz. pogodbe za sofinanciranje naslednjih projektov: Plaz Štopar -Šentanel III. faza, Plaz Ober - Dolga Brda, odcep Zmes, Žagarjev mlin Kot-Leše II. faza za leto 2022 in za leto 2023. Od Ministrstva za izobraževanje, znanost in šport je občina pridobila pogodbo za sofinanciranje projekta Koroški plezalni center v višini 2.392.000 EUR in od Ministrstva za infrastrukturo sklep o sofinanciranju projekta Energetska prenova objekta Družbeni dom Prevalje za leti 2022 in 2023 v skupni višini 296.966,11 EUR. Posledično je občina uskladila finančne konstrukciie projektov (odhodke in zagotovila lastna sredstva). Projekta Vodooskrba in Kanalizacija v aglomeraciji Leše sta delno prestavljena v leto 2023. V rebalansu I. je predvideno nadaljevanje projekta Obnova 1., 2. in 3. ulice Pod Gonjami, faza III. za leto 2022, ki zajema sanacijo obstoječe ceste, kanalizacije in vodovoda. Upoštevan je tudi predlog dokapitalizacije javnega podjetja Kocerod v višini 153.430 EUR. Skupni prihodki so v višini 13.905.577 EUR in odhodki v višini 15.976.357 EUR. Razlika med prihodki in odhodki je primanjkljaj v višini 2.070.780 EUR, v bilanci B se poveča primanjkljaj z dokapitalizacijo v višini 153.430 EUR, v bilanci C še poveča za odplačila kreditov v višini 323.440 EUR in zmanjša za nove najete kredite v letu 2022 v višini 1.796.000 EUR za lastna sredstva na projektih, ki so sofinancirani s strani ministrstev. Primanjkljaj vseh treh bilanc je 751.650 EUR in se pokrije iz preostanka sredstev iz leta 2021. Tako je proračun usklajen. Gradivu je priložen še izračun največjega obsega možnega zadolževanja in amortizacijski načrt za najem dolgoročnega kredita v letu 2022 v višini 1.796.000 EUR.

Predsednik Odbora za proračun in finance Stašo Lodrant pove, da se je Odbor za proračun in finance seznanil s Predlogom Odloka o spremembi Odloka o proračunu Občine Prevalje za leto 2022, se z njim strinja ter ga predlaga občinskemu svetu v obravnavo in sprejem.

Predsednik Odbora za komunalne zadeve in varstvo okolja Andrej Stermec pove, da se je Odbor za komunalne zadeve in varstvo okolja Občine Prevalje seznanil s Predlogom Odloka o spremembi Odloka o proračunu Občine Prevalje za leto 2022 - rebalans I. in ga s pripombo, da je potrebno popraviti obrazložitev pri sanaciji plazov, predlaga občinskemu svetu v obravnavo in sprejem.

Predsednica Odbora za gospodarske dejavnosti mag. Martina Ribič pove, da je Odbor za gospodarske dejavnosti obravnaval predlog Odloka o spremembi Odloka o proračunu Občine Prevalje za leto 2022, ga sprejme in predlaga Občinskemu svetu Občine Prevalje v obravnavo in sprejem.

Član Odbora za družbene dejavnosti Rafael Škufca pove, da je Odbor za družbene obravnaval predlog Odloka o spremembi Odloka o proračunu Občine Prevalje za leto 2022 in ga sprejme in predlaga Občinskemu svetu Občine Prevalje v obravnavo in sprejem.

Predsednik Komisije za statut in pravna vprašanja Aleksander Ristič pove, da je Komisija za statut in pravna vprašanja obravnavala Odlok o spremembi Odloka o proračunu Občine Prevalje za leto 2022 - rebalans I. in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Župan poda v razpravo točko.

Razprave ni bilo.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za in 0 proti je bil sprejet

**SKLEP:** **Občinski svet Občine Prevalje sprejme Odlok o spremembi Odloka o proračunu Občine Prevalje za leto 2022.**

***K tč. 5***

**Spremembe in dopolnitve Statuta Občine Prevalje – I. obravnava**

Uvodno obrazložitev poda Emilija Ivančič, ki pove, da je občina pripravila dve vsebinski spremembi Statuta Občine Prevalje. Prvi predlog se nanaša na delovno telo občinskega sveta »Svet invalidov«. Komisija za statut in pravna vprašanja je na predlog Sveta invalidov pripravila spremembe Statuta Občine Prevalje. Občinski svet Občine Prevalje je namreč leta 2016 ustanovil občasno delovno telo občinskega sveta in ga poimenoval »Svet invalidov«. Svet invalidov je sestavljen iz 7 članov, in sicer ga sestavljajo štirje predstavniki občinskega sveta in trije predstavniki invalidskih organizacij oziroma drugih društev, ki delujejo na območju Občine Prevalje. Svet invalidov je predlagal, da se preimenuje naziv »Svet invalidov« v naziv »Svet za invalide« ter da se občasno delovno telo ustanovi kot stalno delovno telo občinskega sveta zaradi stalnega kontinuiranega dela na področju varstva invalidov v Občini Prevalje. S tem, da postane Svet za invalide stalno delovno telo, se mu povečajo tudi pristojnosti, saj bo enakovreden ostalim odborom in komisijam občinskega sveta. Zaradi navedenega predlaga spremembo določil 17., 20., 21., 26., 27., in 28. člena Statuta Občine Prevalje. Na podlagi sprejetih sprememb statuta bo občina pripravila do naslednje seje še spremembe Poslovnika občinskega sveta in drugih morebitnih aktov, na katere ta sprememba vpliva. Drugi predlog se nanaša na pogoje za imenovanje članov Nadzornega odbora Občine Prevalje. Komisija za statut in pravna vprašanja je na podlagi pobud svetnikov ugotovila, da so pogoji za imenovanje članov Nadzornega odbora Občine Prevalje glede stopnje izobrazbe previsoki, kar pomeni težavo pri imenovanju kandidatov za člane nadzornega odbora. Zaradi navedenega se predlaga znižanje stopnje izobrazbe, kakor izhaja iz predloženega predloga sprememb, iz sedme stopnje (VII) na visoko strokovno izobrazbo (VI/2). Spremembe statuta, ki se nanašajo na stopnjo izobrazbe članov nadzornega odbora, se začnejo uporabljati z novim mandatom občinskega sveta.

Predsednik Komisije za statut in pravna vprašanja Aleksander Ristič pove, da je Komisija za statut in pravna vprašanja obravnavala Spremembe in dopolnitve Statuta Občine Prevalje – I. obravnava in ga daje občinskemu svetu v obravnavo in sprejem v prvi obravnavi.

Bernard Pačnik poda proceduralni predlog. Predlaga, da glasujejo za vsak predlog posebej.

Župan poda proceduralni predlog v razpravo.

Razprave ni bilo.

V času glasovanja je bilo v dvorani 14 svetnikov. Glasovalo je 13 svetnikov.

S 13 glasovi za in 0 proti je bil sprejet

**PROCEDURALNI SKLEP:**

**Občinski svet Občine Prevalje glasuje o vsakem vsebinskem predlogu sprememb statuta posebej.**

Župan poda točko v razpravo.

V razpravi so sodelovali: Bernard Pačnik, Zdravko Fajmut, Bogdan Pupavac, Rafael Škufca, Stašo Lodrant, Andrej Stermec in Ivan Backović.

Bernard Pačnik pove, da je že na komisiji povedal, da bi želel več podatkov, in sicer zakaj se je to spreminjalo pred leti in kaj se je zgodilo vmes, da je spet potrebna sprememba. Da pobudo, da se ta drugi predlog preloži na naslednjo sejo, ko bo znanih več podatkov.

Zdravko Fajmut obrazloži svoj glas in pove, da je na začetku tega mandata bil oblikovan predlog za te spremembe, ki naj bi bile v tem smislu. Potem sta Komisija za statut in pravna vprašanja ter ta občinski svet ocenila, da ni primerno, da se pogoji spreminjajo na začetku. Zato je bilo rečeno, da se ta razprava preloži. Dalo se je na čakanje do ene zadnjih sej v tem mandatu. Glede primernosti izobrazbe je dodal, da ne vidi problemov, katera stopnja bi mogla biti. Člani so aktivni, ne glede na izobrazbo.

Bernard Pačnik da repliko, in sicer, da se statut ne spreminja čez noč. Statut mora dozoreti. Če bo politična volja, je čas za spremembe še pred volitvam. Nadzorni svet je pomembna funkcija.

Bogdan Pupavac je obrazložil svoj glas za in pove, da če je to prvo branje, bi lahko šlo normalno v potrditev, pri drugem branju pa bi se dodale informacije, kako imajo urejeno v drugih občinah, kot je povedal Bernard Pačnik. Ni problema pri izobrazbah, predlagal se je korektni kandidat.

Rafael Škufca je obrazložil svoj glas in pove, da bo glasoval proti, ker ne zastopi, zakaj se je takrat glasovalo za zvišanje, sedaj pa bi se za znižanje. Strinja se z Bernardom Pačnikom, da potrebujejo več podatkov.

Aleksander Ristič pove, da je res kot je povedal Zdravko Fajmut. Na začetku mandata je bilo nezadovoljstvo nekaterih strank, da je previsoka izobrazba. Sam je bil pobudnik, da je izobrazba višja. Komisija za statut in pravna vprašanja je na pobudo to ponovno obravnavala in je bila večina za. Se ne spomni točnega glasovanja. Takrat je bilo rečeno, da se počaka do konca mandata, da ne bi izgledalo, kot da se za nekoga prireja. Strinja se glede glasovanja v prvi obravnavi, kot je povedal Bogdan Pupavac, v drugi pa se lahko te informacije pridobijo in zavrnejo.

Stašo Lodrant pove, da je bilo že vse izčrpno povedano. Analiz ni potrebno delati, ker je čisto jasno ali se stopnja zviša ali zniža. Zadeva je bila usklajena že pred časom, komisija je dala na občinski svet v potrditev. V prvi obravnavi se lahko strinjajo, potem pa v drugi razmišljajo naprej.

Andrej Stermec pove, da je dobil občutek, kot da je koga strah, da bi jih preveč izobraženi nadzirali.

Župan odgovori, da je do sedaj bilo korektno sodelovanje z vsemi imenovanimi.

Ivan Backović pove, da je bil v prejšnjem mandatu član komisije. Povečali so zato, ker so želeli strokovnost in širše zastaviti stopnjo. Vmes so bile volitve in predlog je bil drugačen. Komisija je potem to morala obravnavati zaradi predloga svetnikov. Stvar je takšna, da visoka izobrazba ni slaba in bi bilo prav, da ostane.

Župan poda na glasovanje prvi predlog, ki spreminja status »Sveta invalidov«.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za in 0 proti je bil sprejet

**SKLEP:**

**Občinski svet Občine Prevalje sprejme Spremembe in dopolnitve Statuta Občine Prevalje, ki se nanašajo na spremembo statusa »Sveta za invalide« v prvi obravnavi.**

Župan poda na glasovanje drugi predlog, ki spreminja pogoje za imenovanje članov Nadzornega odbora Občine Prevalje.

V času glasovanja je bilo v dvorani 14 svetnikov. Glasovalo je 14 svetnikov.

S 7 glasovi za in s 7 proti **sklep ni bil sprejet.**

***K tč. 6***

**Osnovna šola Franja Goloba Prevalje:**

**a) Oblikovanje oddelkov v OŠ Prevalje, Enoti Vrtec Prevalje v šolskem letu 2022/2023**

Uvodno obrazložitev je podala Ana Buhvald Pori. Povedala je, da je oblikovanih 17 oddelkov, od tega 16 oddelkov v enoti Vrtec Krojaček Hlaček in 1 na Lešah. 3 oddelki so zaradi prostorske stiske v manjših igralnicah in zaradi tega s polovičnim normativom. Naslednje šolsko leto na šoli ne bo več prostora, zato se bo preselila knjižnica in se bo dogradila dodatna igralnica za polovično skupino. V načrtu pa je, da bi do naslednjega šolskega leta dogradili prizidek za 2 igralnici. Vključenih bo 297 otrok. Oblikovanih je 5 homogenih oddelkov I. starostnega obdobja, en homogen oddelek I. starostnega obdobja s polovičnim normativom, 3 homogeni oddelki II. starostnega obdobja 3-4, 5 homogenih oddelkov II. starostnega obdobja 4-6 in 2 homogena oddelka II. starostnega obdobja s polovičnim normativom. Vsi oddelki so s fleksibilnim normativom, kar pomeni, da se lahko vmes vključita + 2 otroka, v primeru vpisa več otrok. Na Lešah je kombiniran oddelek I. in II. starostnega obdobja, zaenkrat nefleksibilen normativ. V primeru dodatnih vpisov se ta lahko preoblikuje v oddelek s fleksibilnim normativom. Cena vrtca se s 1.9.2022 ne spremeni, ker bi bila sprememba minimalna. Jeseni se bo naredil ponoven obračun glede na dejansko stanje. V primeru večjega zmanjšanja števila vpisanih otrok, se lahko posamezni oddelek preoblikuje v polovičnega.

Sejo je ob 17:31 začasno zapustil Andrej Stermec.

Član Odbora za družbene dejavnosti Rafael Škufca pove, da je Odbor za družbene dejavnosti soglasno sprejel naslednji sklep:

1. V OŠ Franja Goloba Prevalje, Enoti Vrtec Prevalje se v šolskem letu 2022/2023 oblikuje 17 oddelkov predšolske vzgoje, od tega:
* 5 homogenih oddelkov I. starostnega obdobja (fleksibilni normativ, 12+2),
* 1 homogen oddelek I. starostnega obdobja s polovičnim normativom (fleksibilni normativ, 6+1),
* 3 homogeni oddelki II. starostnega obdobja 3-4 leta (fleksibilni normativ, 17+2),
* 5 homogenih oddelkov II. starostnega obdobja 4-6 let (fleksibilni normativ, 22+2),
* 2 homogena oddelka II. starostnega obdobja 4–6 let s polovičnim normativom

(fleksibilni normativ, 11+1),

* 1 kombiniran oddelek I. in II. starostnega obdobja (nefleksibilni normativ, 17).
1. V primeru dodatnih vpisov otrok med šolskim letom se lahko kombiniran oddelek, oblikovan na podlagi nefleksibilnega normativa, preoblikuje v oddelek s fleksibilnim normativom.

3. V primeru večjega zmanjšanja števila vpisanih otrok ob začetku šolskega leta se posamezni oddelek preoblikuje v polovični oddelek z možnostjo dopolnitve do polnega oddelka s fleksibilnim normativom.

Predsednik Odbora za proračun in finance Stašo Lodrant pove, da se je Odbor za proračun in finance seznanil s predlogom oblikovanja oddelkov v OŠ Franja Goloba Prevalje, Enoti Vrtec Prevalje, v šolskem letu 2022/2023 ter jih predlaga Občinskemu svetu v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 13 svetnikov. Glasovalo je 13 svetnikov.

S 13 glasovi za in 0 proti je bil sprejet

**SKLEP:**

**1. V OŠ Franja Goloba Prevalje, Enoti Vrtec Prevalje se v šolskem letu 2022/2023 oblikuje 17 oddelkov predšolske vzgoje, od tega:**

* **5 homogenih oddelkov I. starostnega obdobja (fleksibilni normativ,** 12+2**),**
* **1 homogen oddelek I. starostnega obdobja s polovičnim normativom (fleksibilni normativ,** 6+1**),**
* **3 homogeni oddelki II. starostnega obdobja 3-4 leta (fleksibilni normativ,** 17+2),
* **5 homogenih oddelkov II. starostnega obdobja 4-6 let (fleksibilni normativ**, 22+2**),**
* **2 homogena oddelka II. starostnega obdobja 4–6 let s polovičnim normativom**

**(fleksibilni normativ,** 11+1**),**

* **1 kombiniran oddelek I. in II. starostnega obdobja (nefleksibilni normativ,** 17**).**

**2. V primeru dodatnih vpisov otrok med šolskim letom se lahko kombiniran oddelek, oblikovan na podlagi nefleksibilnega normativa, preoblikuje v oddelek s fleksibilnim normativom.**

**3. V primeru večjega zmanjšanja števila vpisanih otrok ob začetku šolskega leta se posamezni oddelek preoblikuje v polovični oddelek z možnostjo dopolnitve do polnega oddelka s fleksibilnim normativom.**

**b) Soglasje k sistemizaciji delovnih mest v OŠ Prevalje za dogovorjeni program in Enoto Vrtec Prevalje v šolskem letu 2022/2023**

Uvodno obrazložitev je podala Ana Buhvald Pori. Povedala je, da je sistematizacija v vrtcu pripravljena glede na število oddelkov in število otrok. V ceno vrtca so vključena delovna mesta pomočnice ravnateljice, svetovalna delavka, 17 vzgojiteljic, 16,25 vzgojiteljic pomočnic, organizator zdravstveno higienskega režima in prehrane, administrativni delavci, vzdrževalec računalniške opreme in tehnični kader (kuharice, čistilke, perice in hišnik). Izven cene vrtca pa se predlaga hišnik v deležu 0,05, kar mu glede na število oddelkov še manjka do polne zaposlitve, logopedinja v deležu 0,30 (razporejena po občinah v dolini), specialna pedagoginja 0,33 in spremljevalec otrok s posebnimi potrebami v deležu 4,5 (5 spremljevalcev, od tega trije v polnem deležu zaposlitve in dva po 0,75 – spremljevalec se razporedi urno glede na prisotnost otroka v vrtcu).

Obrazložitev za OŠ Franja Goloba prevalje je podala dr. Andreja Tinta. Povedala je, da je predlog dogovorjenega programa za naslednje šolsko leto zaposlitev učitelja športne vzgoje v deležu 1,14, zato, da lahko prisostvuje pri urah športa od 2. do 5. razreda 2 uri tedensko, ter na vsaki podružnici 1 uro tedensko; potem zaposlitev učitelja za varstvo vozačev v deležu 0,250, to pomeni, da ta učitelj zagotavlja varno preživljanje časa; potem zaposlitev čistilke v športni hali v deležu 0,54, zaposlitev kuharice in pomočnikov v deležu 2,77, gospodinjec na Holmcu v deležu 0,05, na Šentanelu 0,25 ter iz tržne dejavnosti šole zaposlitev kuharice in perice v deležu 0,5.

Član Odbora za družbene dejavnosti Rafael Škufca pove, da Odbor za družbene dejavnostipredlaga Občinskemu svetu Občine Prevalje, da poda Soglasje k sistemizaciji delovnih mest Osnovne šole Franja Goloba Prevalje za dogovorjeni program šole in sistemizaciji delovnih mest Enote Vrtec Prevalje za šolsko leto 2022/2023 kot izhaja iz priloge. Sklep je bil soglasno sprejet.

Predsednik Odbora za proračun in finance Stašo Lodrant pove, da Odbor za proračun in finance predlaga Občinskemu svetu Občine Prevalje, da izda Soglasje k sistemizaciji delovnih mest Osnovne šole Franja Goloba Prevalje za dogovorjeni program šole in sistemizaciji delovnih mest Enote Vrtec Prevalje za šolsko leto 2022/2023.

Na sejo se vrne Andrej Stermec ob 17:38.

Župan poda točko v razpravo.

Razprave ni bilo.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za in 0 proti je bil sprejet

**SKLEP:**

|  |
| --- |
| **Občinski svet Občine Prevalje daje Soglasje k sistemizaciji delovnih mest Osnovne šole Franja Goloba Prevalje za dogovorjeni program šole in sistemizaciji delovnih mest Enote Vrtec Prevalje za šolsko leto 2022/2023 kot izhaja iz priloge.** |

**c) Poslovno in finančno poročilo za leto 2021 javnega zavoda Osnovne šole Franja Goloba Prevalje z enoto vrtca za leto 2021**

Uvodno obrazložitev je podala dr. Andreja Tinta, ki je povedala, da je bilo v preteklem letu na šoli 24 oddelkov. Učenci od 1. do 8. razreda so imeli 186 ur pouka, devetošolci pa 179. Realizacija obveznega programa je bila v okviru zakonodaje (najmanj 95 %). Kljub epidemiji so uspeli izvesti nekatera tekmovanja, ki so bila okrnjena. Učenci so osvojili 64 priznanj, od tega 61 bronastih in 3 srebrna. Učenci so bili vključeni tudi v več projektov: Rap, vertikalne povezave, bodi kul beri ful raziskovalne naloge, naravoslovno matematična pismenost, teden vseživljenjskega učenja in drugo. Investicijska vlaganja so izvedli v obnovo elektroinštalacij in vodovoda, beljenje, nakup stabilizatorjev zraka, pohištvo in računalniška oprema. Vrtec ima 2 enoti, v obeh sta se izvajala dnevna programa. Vrtec deluje intenzivno v komunikaciji s starši, medgeneracijsko, sodeluje z javnimi institucijami ter z društvi na lokalnem in regionalnem nivoju. Osnova za sistematizacijo delovnih mest v vrtcu je število vpisanih otrok. V letu 2021 je bilo 63 zaposlitev. Poslovno leto so zaključili s presežkom prihodkov nad odhodki v višini 9.091 EUR. Od tega se 5.160 EUR nanaša na OŠ, ostalo na vrtec. Na seji so februarja potrdili predlagano razporeditev presežka prihodkov nad odhodki.

Član Odbora za družbene dejavnosti Rafael Škufca pove, da se je Odbor za družbene dejavnosti seznanil z Letnim poročilom OŠ Franja Goloba Prevalje ter vrtca Krojaček Hlaček Prevalje za leto 2021 in ga predlaga Občinskemu svetu Občine Prevalje v seznanitev.

Predsednik Odbora za proračun in finance Stašo Lodrant pove, da se je Odbor za proračun in finance Občine Prevalje seznanil s Poslovnim in finančnim poročilom javnega zavoda Osnovne šole Franja Goloba Prevalje z enoto vrtca za leto 2021 ter ga podaja Občinskemu svetu Občine Prevalje v obravnavo.

Župan poda točko v razpravo.

Razprave ni bilo.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za in 0 proti je bil sprejet

**SKLEP:**

**Občinski svet Občine Prevalje se je seznanil z Letnim poročilom OŠ Franja Goloba Prevalje ter vrtcem Krojaček Hlaček Prevalje za leto 2021.**

***K tč. 7***

**Poročilo o delu Medobčinskega redarstva za leto 2021**

Uvodno obrazložitev poda Irena Došen, vodja medobčinskega redarstva, ki pove, da je bilo lansko leto uspešno, saj je končno lahko pristopil na usposabljanje tretji redar in to tudi uspešno zaključil. Zagotavljajo lahko več izvedenih nalog na terenu, dela se lahko izvajajo tudi v paru. V času covida-19, je bilo delo zelo okrnjeno zaradi višje sile, redarji so nudili pomoč tudi na cepilnih mestih in pri odvzemu brisov. Pomagali so tudi pri prijavah občanov v zVem portal, sodelovali so s civilno zaščito, zdravstvenim domom, v preventivnih akcijah, z agencijo za varnost v prometu, s policijsko postajo, z medobčinskim inšpektoratom, z lokalnimi sveti za preventivo in varnost v cestnem prometu, pomoč pri izvedbi kolesarskih izpitov, akcije v bližini šol… Poudarek je na splošno v tem, da se varuje šibkejše udeležence v prometu (invalide, otroke, starejše), zato so tudi pogostejši nadzori na pločnikih, prehodih za pešce in prostorih za invalide. Nadzor poteka v petih občinah. Skupno je bilo lansko leto 1.439 postopkov, največ na Ravnah - 691, Prevalje - 39, Mežica – 184, Črna – 173 in Dravograd – 352. Služba deluje preventivno, da se vzpostavlja red, zato je tudi iz podatkov razvidno, da je bilo izdanih več opozoril, kot plačilnih nalogov. Največ prekrškov je zaznanih v mirujočem prometu, to je modra cona in na površinah, ki niso namenjene parkiranju, potem kjer je parkiranje prepovedano, s prometno signalizacijo, na cestah v naseljih, kjer poteka dvosmerni promet, parkiranje na prehodih za pešce, pločnikih in zelenicah. Opaža se, da je zelo veliko avtomobilov in se delajo nova parkirišča, ampak še vedno ni dovolj. Na Prevaljah je bilo do 39 postopkov, 15 plačilnih nalogov, 22 opozoril in 2 odredbi zapuščenih vozil. Na splošno je redarska služba dobro sprejeta med občani. S strani občanov je bilo lani danih 93 prijav. Po navadi prijavitelji ne želijo biti izpostavljeni, zato se postopek naprej ne more nadaljevati. Letos maja so dobili novo vozilo, Dacia Duster, ki precej olajša delo.

Sejo sta začasno zapustila Rafael Škufca in Bernard Pačnik ob 17:51.

Predsednik Odbora za komunalne zadeve in varstvo okolja Andrej Stermec pove, da Odbor za komunalne zadeve in varstvo okolja se je seznanil s Poročilom o delu Medobčinskega redarstva za leto 2021 in ga s pripombo, da je potrebno popraviti navedbo zakonodaje, predlaga občinskemu svetu v seznanitev.

Predsednik Odbora za proračun in finance Stašo Lodrant pove, da se je Odbor za proračun in finance Občine Prevalje seznanil z Letnim poročilom o delu Medobčinskega redarstva občin Mežiške doline in Občine Dravograd za leto 2021 ter ga podaja Občinskemu svetu Občine Prevalje v obravnavo.

Župan poda točko v razpravo.

V razpravi so sodelovali: David Kavtičnik in Ivan Backović.

Na sejo sta se vrnila Rafael Škufca in Bernard Pačnik ob 17:58.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za in 0 proti je bil sprejet

**SKLEP:**

**Občinski svet Občine Prevalje se je seznanil z Letnim poročilom o delu Medobčinskega redarstva občin Mežiške doline in Občine Dravograd za leto 2021.**

***K tč. 8***

**Revizijsko poročilo Računskega sodišča**

**»Pravilnost dela poslovanja Občine Prevalje v letu 2020«**

Uvodno obrazložitev poda Veronika Šart, ki pove, da je občina v mesecu juniju 2021 s strani Računskega sodišča prejela sklep o izvedbi revizije. Pregled se je izvajal na delu poslovanja v letu 2020 na sedežu občine in preko e-maila. Končno poročilo Računskega sodišča je občina prejela maja 2022. V poročilu je bilo izrečeno mnenje s pridržkom, brez odzivnega poročila in priporočila. Občina je priporočila in ukrepe delno upoštevala že v tekočem poslovanju.

Predsednik Odbora za proračun in finance Stašo Lodrant pove, da se je Odbor za proračun in finance Občine Prevalje seznanil z Revizijskim poročilom Računskega sodišča »Pravilnost dela poslovanja Občine Prevalje v letu 2020«.

Predsednik Odbora za komunalne zadeve in varstvo okolja Andrej Stermec pove, da se je Odbor za komunalne zadeve in varstvo okolja seznanil z Revizijskim poročilom Računskega sodišča »Pravilnost dela poslovanja Občine Prevalje v letu 2020« ter ga predlaga občinskemu svetu v seznanitev.

Predsednica Odbora za gospodarske dejavnosti mag. Martina Ribič pove, da so se seznanili in prelagajo občinskemu svetu v seznanitev.

Član Odbora za družbene dejavnosti Rafael Škufca pove, da se je Odbor za družbene dejavnosti se je seznanil z Revizijskim poročilom Računskega sodišča »Pravilnost dela poslovanja Občine Prevalje v letu 2020« in ga predlaga Občinskemu svetu Občine Prevalje v seznanitev.

Predsednik Komisije za statut in pravna vprašanja Aleksander Ristič pove, da se je Komisija za statut in pravna vprašanja seznanila z Revizijskim poročilom Računskega sodišča »Pravilnost dela poslovanja Občine Prevalje v letu 2020« in ga daje Občinskemu svetu Občine Prevalje v seznanitev.

Sejo začasno zapustil Bogdan Pupavac ob 18.00.

Župan poda točko v razpravo.

Razprave ni bilo.

V času glasovanja je bilo v dvorani 13 svetnikov. Glasovalo je 13 svetnikov.

S 13 glasovi za in 0 proti je bil sprejet

**SKLEP:**

**Občinski svet Občine Prevalje se je seznanil s Revizijskim poročilom Pravilnost dela poslovanja Občine Prevalje v letu 2020.**

Sejo je začasno zapustil David Kavtičnik ob 18:02.

Na sejo se je vrnil Bogdan Pupavac ob 18:03.

***K tč. 9***

**Informacija o projektu »Športni kompleks Koroški plezalni center in Park Jezero«**

Uvodno obrazložitev je podal župan dr. Matic Tasič. Povedal je, da mora biti projekt zaključen avgusta naslednje leto. Javni razpis je bil zaključen prejšnji teden. Cene so se bistveno zvišale. Sam plezalni center ima vrednost okrog 5.000.000 EUR, Park Jezero s Hišo Jezero pa 2.000.000 EUR. Dejansko za Hišo Jezero še potekajo pogovori z lastnikom zemljišča, ni še odločeno ali bo novogradnja ali obnova gospodarskega poslopja. Park Jezero je v zaključku projektiranja. Na podlagi popisov bo objavljen javni razpis. Sestavljena je bila posebna komisija za sestavo parka. V središču bo jezero z otočkom in prireditveni prostor, posamezni deli za starejše, mlade, otroke, hribčki, sončna ura… Ob jezeru bi naj bil paviljon, ki bo namenjen različnim prireditvam. Plezalni center je zasnovan tako, da bo ponudil 3 elemente športnega plezanja, za najmlajše in najstarejše. Prostor bo tudi za karate ali judo. Povezan bo s šolo s podzemnim hodnikom. Projektiran je v skladu s smernicami in normativi. Razpis se je ponavljal zaradi revizije. Najugodnejša je bila Vertikala-x, d.o.o.

David Kavtičnik se je vrnil na sejo ob 18:04.

Predsednik Odbora za komunalne zadeve in varstvo okolja Andrej Stermec pove, da se je Odbor za komunalne zadeve in varstvo okolja se je seznanil z Informacijo o projektu »Plezalni center in park Jezero« ter ga predlaga občinskemu svetu v seznanitev. Nadalje pove, da je odbor predlagal, da občinski svet projekt potrdi.

Predsednik Odbora za proračun in finance Stašo Lodrant pove, da se je Odbor za proračun in finance Občine Prevalje se je seznanil o projektu »Plezalni center in Park Jezero«.

Predsednica Odbora za gospodarske dejavnosti mag. Martina Ribič pove, da se je Odbor za gospodarske dejavnosti seznanil s projektom in ga daje občinskemu svetu v obravnavo.

Član Odbora za družbene dejavnosti Rafael Škufca pove, da se je Odbor za družbene dejavnosti seznanil s projektom in ga daje občinskemu svetu v obravnavo.

Predsednik Komisije za statut in pravna vprašanja Aleksander Ristič pove, da se je Komisija za statut in pravna vprašanja seznanila z informacijo o projektu »Plezalni center in park Jezero« in ga daje Občinskemu svetu Občine Prevalje v seznanitev.

Župan poda točko v razpravo.

V razpravi so sodelovali: Andrej Stermec, David Kavtičnik, Bernard Pačnik, Zdravko Fajmut, Aleksander Ristič.

Andrej Stermec pove, da je občinski svet že v letu 2020 zavrnil pobudo za aktivacijo oz. obnovo župnijskega dela. Vsi so se strinjali, da se zgradi nov, sodoben objekt, ker obnova bi bila dražja. Mnenje je bilo, da kolikor občina sedaj plačuje najemnino, sam župnijski urad ne more reči, da nimajo denarja. Glede novogradnje, če bi primanjkovalo denarja, je še vedno sklep iz leta 2021 za dodatnih 80.000 EUR.

David Kavtičnik poda repliko in pove, da se strinja z obema opcijama. Je pa res, da če bo nov park, nasproti pa propadajoča hiša, to ne bo šlo. Če pa se pustijo zelene površine, bi se pa lahko razmišljajo o pasjem parku, kar je že veliko občanov podalo pobudo.

Bernard Pačnik pove, da se od vsega začetka govori o enem projektu. Zanima ga, če je ta izvajalec izbran tudi za Park Jezero.

Župan odgovori, da ne.

Bernarda Pačnika nadalje zanima kaj se še potrebuje za izvedbo javnega razpisa in s tem izbiro izvajalca za to področje.

Župan pove, da popisov še ni, projektanti pa pripravljajo zaključek projekta. Na podlagi popisov se izvede javni razpis za izbor izvajalca.

Bernard Pačnik nadaljuje, da je bilo rečeno, da se bo začelo vse istočasno. Naj se naredi čim prej, da se ne bo zamujalo in bo potem spet zaostanek.

Župan pove, da je rok za oba projekta meseca avgusta 2023.

Sejo začasno zapustil Rafael Škufca ob 18:16.

Zdravko Fajmut opozori na določene probleme, in sicer, ko se je gradil Dom starejših, se je projekt šele sedaj končal. Takrat so bili dogovori in se je projekt povečal, potem ostale občine niso hotele sodelovati in je bilo potrebno vzeti kredit, ki se ga je potem poplačalo. Opozarja, da donatorji nimajo takšnih obveznosti, ki bi jih morali izpolniti in si lahko premislijo. Dokler niso sredstva vročena na osebnem računu, si potem ne moremo nič pomagati. Pojavlja se bojazen, da donacije ne bo. Sklepi o sofinanciranju s strani države so in ta denar bo, ostalo se ne ve. Vse ostalo pade na breme občine. Ko se bo ta center zgradil, se bo prenesel v premoženjsko bilanco občine, v tej bilanci pa bo nastalo povečanje za to bilančno stanje. Najemnina bi mogla biti v višini amortizacije in to se bo potrebno dogovoriti. Ko se nekaj gradi z nepovratnimi sredstvi, je v premoženju občine, vrednost pa se ohranja samo z amortizacijo. Tu je potem problem. Nekdo bo upravljal in bo občini plačeval najemnino. Terjatve bodo odprte. Problemi bodo tudi v dodatnem zadolževanju.

Župan poda odgovor in pove, da je donator obveščen in ga veseli, da so se zadeve končno, po dolgem času premaknile ter da mora občina takoj javiti, ko bo čas za nakazilo finančnih sredstev. Ta denar se bo pridobil v jesenskih mesecih, saj če bi imeli toliko denarja na računu že prej, bi plačevali negativne obresti. Amortizacija za objekte družbenega pomena (šole, vrtci, športne dvorane, Družbeni dom…) se ne obračunava.

Bernard Pačnik nadalje pove, da ko se je začela zgodba o parku in plezalni steni, je bila Lista za ljudi proti, ker ni bilo finančnega načrta. Nekateri, tisti, ko so sedaj proti, so prej to potrdili. Zgodba se je premaknila, cca 80 % sredstev je že, delajo pa se koraki nazaj. Vsaka stvar lahko nekje pade in tudi to verjetno ne bo šlo gladko, ampak je treba biti optimist.

Repliko poda Zdravko Fajmut, ki pove, da zmeraj razpravlja v svojem imenu. Župan ve in tudi tisti, ki so bili na sejah, da je zmeraj za ta projekt opozarjal, podobno kot danes. Upa pa, da je njegova bojazen odveč.

Aleksander Ristič pove, da že ko se je glasovalo o teh dveh projektih, je dal občinski svet zahtevo, da več kot 800.000 EUR ne bi šlo iz občinskega proračuna.

Župan je dodal, da se bo delalo vse na tem, da mogoče niti to ne bo potrebno.

Na sejo se je vrnil Rafael Škufca ob 18:20.

Župan poda na glasovanje prvi sklep, da se je Občinski svet Občine Prevalje seznanil z Informacijo o projektu

»Športni kompleks Koroški plezalni center in park Jezero«.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za in 0 proti je bil sprejet

**SKLEP:**

**Občinski svet Občine Prevalje se je seznanil z Informacijo o projektu »Športni kompleks Koroški plezalni center in park Jezero«.**

Župan predlaga, da občinski svet sprejme še dodaten sklep, in sicer da se Občinski svet Občine Prevalje strinja z izvedbo projekta »Športni kompleks Koroški plezalni center in park Jezero«.

Župan poda na glasovanje predlagan dodaten sklep.

V času glasovanja je bilo v dvorani 14 svetnikov. Glasovalo je 12 svetnikov.

S 11 glasovi za in 1 proti je bil sprejet

**SKLEP:**

**Občinski svet Občine Prevalje se strinja s izvedbo projekta »Športni kompleks Koroški plezalni center in park Jezero«.**

***K tč. 10***

**Premoženjskopravne zadeve:**

* **Ukinitev javnega dobra na parc. št. 542/9 k.o. Farna vas**

Uvodno obrazložitev poda Emilija Ivančič, ki pove, da občina predlaga, da se na nepremičnini parc. št. 542/9, k.o. 884 – Farna vas, ukine status javnega dobra lokalnega pomena. Gre namreč za del državne ceste, na katerem je ustanovljeno javno dobro lokalnega pomena. Ker želi država urediti lastništvo državne ceste, predlagamo ukinitev javnega dobra lokalnega pomena. Po prenosu lastništva na državo, bo le-ta ustanovila javno dobro državnega pomena.

Predsednik Odbora za komunalne zadeve in varstvo okolja Andrej Stermec pove, da se je Odbor za komunalne zadeve in varstvo okolja seznanil s predlogom ukinitve javnega dobra na parceli št. 542/9, k.o. Farna vas ter se z njim strinja in ga predlaga občinskemu svetu v obravnavo in sprejem.

Predsednik Komisije za statut in pravna vprašanja Aleksander Ristič pove, da je Komisija za statut in pravna vprašanja obravnavala Ukinitev javnega dobra na parc. št. 542/9 k.o. Farna vas. in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 14 svetnikov. Glasovalo je 14 svetnikov.

S 14 glasovi za in 0 proti je bil sprejet

**SKLEP:**

**Nepremičnini parc. št. 542/9, k.o. 884 – Farna vas, se ukine status javnega dobra lokalnega pomena.**

**Sklep se objavi v Uradnem glasilu slovenskih občin in začne veljati naslednji dan po objavi.**

***K tč. 11***

**POBUDE IN VPRAŠANJA**

Sejo začasno zapustil Aleksander Ristič ob 18:32.

Andrej Stermec poda dve pobudi, in sicer prva je, da se zaradi del na cesti skozi Prevalje, sedaj zelo uporablja cesta Ob Meži, nekje so že pokrite table glede enosmernega prometa, v zgornjem delu pa to ni rešeno. Predlaga, da se pokrijejo še te table oziroma se naredi dodatna signalizacija, preden pride do kakšne nesreče.

Druga pobuda pa je prošnja za pomoč, in sicer so letos začeli PGD Prevalje zaračunavati vodo, ki jo vozijo ven. Dobili so za plačati 80 m3 vode. Vse je vezano na kanalščino. Bila je težava, ko so spuščale cevi in so se morali ventili in števec menjati, kar so plačali sami.

Na sejo se je vrnil Aleksander Ristič ob 18:33.

Župan odgovori, da kar se tiče ceste Ob Meži, sta bila s tajnikom prejšnji teden na sestanku v Ljubljani, kjer so bili prisotni najvišji iz Direkcije RS kot investitorji, vodje gradbišča s strani podjetja VOC ni bilo. Sestanek je bil glasen. Krivec za to je izključno VOC, tudi sami to priznajo. Lani, ko so podpisali pogodbo, so točno vedeli, da je rok konca del 8.8.2022. Če bo tempo šel kolikor toliko naprej, kot so obljubili, bo cesta zaključena do konca leta. Krivda se vali na občino, na zaposlene, na občinski svet, največ na župana. Na sestanku sta s tajnikom izpostavila vse zahteve, penale, plačila…dnevno smo v stikih, odziva ni, včasih je potrebno klicati tudi 10x. Pogojev ne izpolnjujejo, zamenjati morajo odgovornega vodjo gradbišča, ker ga ni bilo na gradbišču od začetka del. Ljudem je potrebno povedati kdo je kriv. Če bi naredili protest, bi naredili škodo samo sebi. Grozilo se je vsem, sam pa ne more na gradbišče in pripeljat stroje in ljudi. Gre za državno cesto, izvajalca je izbral DRSI, prijavil pa se je samo VOC.

Bogdan Pupavac pove, da preden se je gradil nov blok zraven NLB, je opozarjal na težave stanovalcev na naslovu Trg 3a, 3b in 3c, ker poplavlja in je striktno prosil, da se kanalizacija spelje drugam. Sedaj so speljali v isto cev še ta nov blok. Pred 2 urama je spet poplavilo klet. Zahteva pisno dokazilo, kdo je podpisnik, da se lahko novi blok priklopi na isto kanalizacijsko cev.

David Kavtičnik poda pobudo, ki jo je prejel s strani prevaljskih kegljačev, in sicer, da bi se pogledalo garderobe in tuše, ki so dotrajani.

Župan odgovori, da je bilo vse komplet obnovljeno pred nekaj leti. Se bo vseeno pogledalo, ker se pripravlja celovita sanacija Družbenega doma. Pove še, da so bile v javnem stranišču potrgane cevi in pipe. Enaka težava je s kolesi, so povsod drugje kot na postajah.

Ivan Backovič se naveže na kolesa. Zanima ga kako je z izposojo, saj se vidi, kdo je tisti, ki je zadnji vzel kolo.

Župan odgovori, da je to urejeno, ampak občina nima možnosti kaznovati to osebo. Je pa problem v tem, ker Občina Ravne na Koroškem ni želela, da ljudje plačujejo za izposojo določen čas ali da se da kavcija.

Mag. Martina Ribič poda vprašanje kdaj bodo izvedene meritve hrupa v Spodnjem kraju, ob cesti »Eurospin – Spar«?

Danilo Vute odgovori, da bo narejeno ob zaključku investicije.

Aleksander Ristič poda pobudo za novega koncesionarja, da bi prišli sčistiti pesek s ceste, ki ga nanašajo nalivi.

Župan odgovori, da bodo posredovali pobudo, ker imajo pregledno službo.

Andrej Stermec poda pobudo, in sicer, da okoliški kmetje, ki nimajo smetnjakov in smeti odlagajo v vrečke, prosijo, da se uredi en zaboj oz. ograja, da živali ne morejo zraven.

Župan pove, da bodo vprašali na Kocerod.

***K tč. 12***

**RAZNO**

Zdravko Fajmut pove, da bi se opravičil za neprimerno reakcijo, ki jo je imel do gospoda Pačnika. V razpravah nikoli ni mislil koga žaliti in se opravičuje, če je kdaj kdo to tako občutil. Nikoli nima nič osebnega do koga, samo dobronamerno razmišlja in razpravlja.

Bogdan Pupavac pohvali gasilce, ki so vozili vodo v Šentanel. Opozoril bi tudi, da vsaka stvar stane in to se je dogajalo dnevno. Bolje bi bilo, da se ta denar nameni za vodovod in se trajno uredi.

Župan pove, da se čaka na sklep, izvajalec pa je izbran. Nekje v septembru bo, projekt pa je zelo velik.

Bogdan Pupavac doda, da je dal primer Šentanel, enako pa je tudi na Stražišču. Porabi se ogromno denarja za razvoz vode, denarja za izgradnjo pa pravimo, da ga ni.

Župan pove, da to ni izgovor, ampak ko je sušno obdobje, je potrebno poskrbeti za to. Doda še, da so na občinskih svetih korektni, ni žaljenj.

Župan povabi vse na občinsko proslavo, 23.6.2022, da se na skromen način zahvalimo tistim, ki se trudijo.

Seja je bila zaključena ob 18.50.

Zapisala: Župan

MATEJA VOLER dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 – Izvršen na seji.

Sklep k tč. 3 – Izvršen na seji. Zapisnik je odložen v zbirko listin in posredovan v objavo na spletu.

Sklep k tč. 4 – Odlok je bil objavljen v Uradnem glasilu slovenskih občin št. 27/2022 dne 17.06.2022 in se uporablja od 18.06.2022 dalje.

Sklep k tč. 5 – Predlog sprememb in dopolnitev statuta je pripravljen za obravnavo v drugem branju na 28. redni seji občinskega sveta.

Sklep k tč. 6 – Sklepi so bili vročeni osnovni šoli in se izvajajo.

Sklep k tč. 7 – Sklep izvršen na seji.

Sklep k tč. 8 – Sklep izvršen na seji.

Sklep k tč. 9 – Sklepa izvršena na seji.

Sklep k tč. 10 – Izdaja je bila odločba in zrejen izbris zaznambe javnega dobra v zemljiški knjigi.